Eelnõu

NARVA LINNAVOLIKOGU

O T S U S

Narvas

Projekti “Narva kaldapealse promenaadi ehitamine” omafinantseeringu kinnitamine ja sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnavara- ja Majandusametiga valmistavad ette projekti “Narva kaldapealse promenaadi ehitamine” selle järgnevaks esitamiseks meetmesse „Linnaliste piirkondade arendamine“.  

25. veebruaril Vabariigi Valitsus lülitas meetme „Linnaliste piirkondade arendamine“ linnaliste omavalitsusüksuste investeeringute kava eelistusnimekirja. 
Projekti eesmärgiks on Narva ajaloolise jõeäärse piirkonna kui Narva jaoks keskse ning nii Eesti kui ka Euroopa Liidu jaoks märgilise tähendusega piirkonna arendamine atraktiivseks avalikuks linnaruumiks, mis märkimisväärselt tõstab Narva linna elu-,  puhke- ja külastuskeskkonna kvaliteeti ja  konkurentsivõimet.
Projekti planeeritud tegevused:

1. Promenaadil ohutuks viibimiseks bastionimüüride kindlustamise projekteerimine, sh vajalike uuringute ja bastionide tehnilise ekspertiisi teostamine; muinsuskaitse eritingimuste koostamine, ehitusprojekti koostamine;

2. Avaliku konkursi ettevalmistamine ja läbiviimine (sh lõvid Rootsi terrassil ja päikesekell Päikeseplatsil)  parima kunstilise lahenduse leidmiseks ja projekteerimine;
3. Ehitustööde teostamine (sh bastionimüüride kindlustamine,  kaldakindlustustööde teostamine, teede ehitamine, valgustustööde teostamine, turvasüsteemi paigaldamine, promenaadilt Narva linnusesse juurdepääsu rajamine, territooriumi heakorrastamine);

4. Linnamööbli soetamine ja paigaldamine;
5. Omaniku-, muinsuskaitse-, arheoloogilise, teehoiutööde-, autorijärelevalve teostamine; 

6. Projektijuhtimine, hangete ettevalmistamine ja korraldamine (mitteabikõlbulikud kulud).
Projekti üldsumma moodustab 79 089 308 krooni, millest toetus moodustab 66 799 245 krooni, omafinantseering 11 788 103 krooni, mitteabikõlbulike kulude omafinantseering on 501 960 krooni, kokku omafinantseering moodustab 12 290 063 krooni. Projekti tegevused kestavad 2011. – 2013 aastal. 
Projekt on vastavuses Narva linna arengukavaga 2008-2014. 
Strateegiline eesmärk 1.2: parandada elukeskkonna infrastruktuuri

Tegevussuund 1.2.1: muuta linna territoorium heakorrastatuks ja meeldivaks   

Ülesanded:
1.2.1.2: puhketsoonide ja tänavate korrastamine 

Tegevused:
· projekt „Narva kaldapealse promenaadi ehitamine“

1.2.1.3: haljasalade ja lillepeenarde rajamine ning heakorrastamine

1.2.1.6: arhitektuursete väikevormide arendamine ja mälestussammaste püstitamine

Tegevussuund 1.2.2: soodustada linna infrastruktuuri abil tervislike eluviiside harrastamist ja kvaliteetset vaba aja veetmist 

Ülesanded:
1.2.2.3: lavade ja väljakute ehitamine kultuurilis-meelelahutuslike ürituste korraldamiseks

Strateegiline eesmärk 1.3: tagada linnaelanikele mugavad elutingimused 

Tegevussuund 1.3.1: viia tehniline infrastruktuur vastavusse tänapäeva nõuetega     

Ülesanded:
1.3.1.1: linnavalgustuse süsteemi arendamine

Tegevused:

· hoonete ja objektide dekoratiivse valgustuse projekteerimine

· tänavate valgustuse rekonstrueerimise projekteerimine

· tänavate valgustuse rekonstrueerimine

Strateegiline eesmärk 1.1: viia transpordi infrastruktuur vastavusse tänapäeva nõuetele 

Tegevussuund 1.1.1: luua kaasaegne ja mugav ühistranspordi infrastruktuur  

Ülesanded:
1.1.1.2: ehitada jalgrattateed

Tegevused:

· Jalgrattateede projekteerimine

· Jalgrattateede ehitustööd 

Strateegiline eesmärk 2.1: parendada linna mainet 

Tegevussuund 2.1.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks      

Ülesanded: 

2.1.1.4 regulaarsete spordi-, kultuuri- ja meelelahutusürituste läbiviimine ja nende tutvustamine 

Tegevused:

hoonete ja objektide dekoratiivse valgustuse projekteerimine

2. ÕIGUSLIKUD ALUSED
Laenude ja teiste varaliste kohustuste võtmine on Linnavolikogu ainupädevuses vastavalt Kohaliku omavalitsuse korralduse seaduse § 22 lõike 1 punktile 8. Kuna käesoleva otsuse võtmine toob kaasa varaliste kohustuste võtmine siis antud otsuse võtab vastu volikogu. 
3. OTSUS

3.1. Kinnitada projekti „Narva kaldapealse promenaadi ehitamine” omafinantseeringuks 2010. – 2013. aastal kokku 12 290 063 krooni ulatuses, sh
2010. aastal – ca. 1 339 800 krooni 
2011. aastal – ca. 2 630 550 krooni 
2012. aastal – ca. 5 711 123 krooni 
2013. aastal – ca. 2 608 590 krooni 
3.2. Narva Linnavalitsusel taotleda laenu võtmist 2010. – 2013. aastal omafinantseerimise katteks summas kuni 12 290 063 krooni:
2010. aastal – ca. 1 339 800 krooni 

2011. aastal – ca. 2 630 550 krooni 

2012. aastal – ca. 5 711 123 krooni 

2013. aastal – ca. 2 608 590 krooni 
3.3. Narva Linnavalitsusel taotleda laenu võtmist 2011. – 2013. aastal sildfinantseerimise katteks summas kuni  36 000 000 krooni:
2011. aastal – ca. 6 500 000 kr
2012. aastal – ca. 16 700 000 kr
2013. aastal – ca. 12 800 000 kr

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

